Małe Radměrcy

Małe Radměrcy ( Kleinradmeritz) su hornjołužiska wjeska, kotraž słuša wot lěta 2003 k Lubijej. Leža we wuchodnym dźělu Hornjołužiskich honow sydom kilometrow sewjerowuchodnje Lubijskeho stareho města a 210 m nad mórskej hładźinu na prawym boku Lubaty.

 Stawizny 
Prěnje naspomnjenje jako Rademariz pochadźa z lěta 1249. Wot 16. hač do 19. lětstotka bě wjeska sydło ryćerkubła.

Wot lěta 1895 mějachu Małe Radměrcy zastanišćo při železniskej čarje Lubij–Wóspork, kotraž so 1903 hač do Barta a 1906 hač do Radworja podlěši, hdźež bě z čaru Budyšin–Wojerecy zwjazana. W lěće 1972 bu wosobowy wobchad zastajeny a 1973 so čara mjez Lubijom a Bartom zawrě.

 Wobydlerstwo 
Po statistice Arnošta Muki mějachu Małe Radměrcy w lěće 1884 194 wobydlerjow, mjez nimi 174 Němcow a 20 Serbow (10 %). Dźensa so we wjesce hižo njeserbuje. Ewangelscy Radměrčenjo přisłušeja wot 16. lětstotka Ketličanskej wosadźe.

 Žórła 

 Wotkaz 

Kategorija:Sydlišćo w Zhorjelskim wokrjesu
Kategorija:Sydlišćo w Hornjej Łužicy
Kategorija:Lubij
Kategorija:Prěnje naspomnjenje 1249